<classify> Mwandishi wetu-Dodoma WAZIRI Mkuu, Kassim Majaliwa, amewataka viongozi wa dini kuendeleakuimarisha malezi na mafundisho ya kiroho kwa vijana na kuepusha mmomonyoko wamaadili ili Taifa liendelee kungara, kuheshimika na kusifika. Majaliwa alisema jana mjini Dodoma alipomuwakilisha Rais Dk JohnMagufuli kwenye Mkutano wa Halmashauri Kuu ya 53 ya Jumuiya ya KikristoTanzania CCT ulioambatana na harambee ya kukusanya fedha kwa ajili ya ujenziwa kitegauchumi cha jumuiya hiyo. Alisema Serikali inatambua mchango wa madhehebu ya dini ikiwemo CCTkatika kutengeneza mustakabali mwema na ustawi wa familia kupitia mahubiri yainjili na malezi ya kiroho kwa waumini. Mtakubaliana nami kuwa sikuzote Taifa imara msingi wake hujengwa na familia imara, alisema Majaliwa. Alisema Serikali inatambua mchango wa malezi ya kiroho katika ustawiwa wananchi na Taifa kwa ujumla na mafundisho yake kwani yamesaidia kujengawatumishi wa umma ambao wamelelewa katika misingi ya kumcha Mungu. Alisema Serikali inaamini watumishi wa namna hiyo watachapa kazi kwabidii, uadilifu, uaminifu na kupiga vita vitendo vyote vya rushwa na ubadhilifuwa mali za umma. Akizungumzia kuhusu harambee hiyo ambayo jumla ya Sh. milioni 357.35zilipatikana, alisema ni sehemu ya utekelezaji wa mkakati wa CCT wa miakamitano 2017 22 wenye lengo la kuiwezesha CCT kujitegemea kwa kuwa na vitegauchumi vyake ambavyo vitawawezesha kujiendesha kwa asilimia 80. Aliipongeza CCT kwa kuanza kuchukua hatua za kujenga uwezo wa ndani wakujitegemea kiuchumi kwani zinahitajika nguvu za pamoja katika kuhakikishawanawahudumia Watanzania na kuwaletea maendeleo. Kujizatiti kwa CCT katika kufikia malengo yake ya kujitegemeakiuchumi ni muhimu katika kutimiza kusudio na agizo la Mungu la kuwahudumiawahitaji ambao ni Watanzania lakini pia mtakuwa mnajaliza juhudi za Serikalikatika wajibu wake wa kuwahudumia wananchi. Alisema kwa msingi huo, Serikali itaendelea kuunga mkono juhudi za CCTna madhehebu mengine ya dini katika kuwahudumia Watanzania kupitia sekta zaelimu, maji, afya na shughuli za ujasiriamali. Majaliwa alisema suala la kujitegemea ndiyo msingi wa uongozi wa RaisMagufuli wa kujenga uchumi wa kati unaoongozwa na viwanda ifikapo 2025 nakatika kufanikisha hilo, Serikali imeendelea kupunguza kiwango cha utegemezi. Alisema kiwango cha utegemezi kutoka kwa Washirika wa Maendeleo katikabajeti, kimepungua kutoka asilimia 12.5 mwaka 201718 hadi asilimia nane 201920. Kuimarika huko kwa bajeti yetu kunakwenda sambamba na kuimarika kwahuduma za kijamii kama vile elimu, maji na kupungua kwa umaskini wa mahitajimuhimu, alisema Majaliwa. Kwa upande wake, Katibu Mkuu wa CCT, Mchungaji Canon Matonya, alisemajumuiya hiyo imeanzisha mkakati wa kuwa na vitegauchumu vyake kwa lengo ni kuondokanana utegemezi wa fedha za ufadhili ambazo zimekuwa zikipungua mwaka hadi mwaka.  <topic>: kitaifa 